কক্সবাজার উন্নয়ন কর্তৃপক্ষের নির্বাহী প্রকৌশলী ও অথরাইজড অফিসার কাজী ফজলুল করিম এবং কউকের সচিব ও নির্বাহী ম্যাজিষ্ট্রেট মো: শেখ ছাদেক এর নেতৃত্বে গতকাল ০৪ জুন ২০১৮ ইং সকাল ১১.০০ টায় সৈকত পাড়া ও লাইট হাউজ এলাকায় অনুমোদন ব্যতীত অবৈধ স্থাপনা নির্মাণের বিরুদ্ধে অভিযান পরিচালনা করা হয়। এ সময় অনুমোদন ব্যতীত অবৈধ স্থাপনা নির্মাণ কাজ চলমান অবস্থায় সৈকত পাড়ার নাছির মোহাম্মদ (৬২) পিতা- মৃত সিকান্দার আলী, লাইট হাউজ পাড়ার সেলিনা আক্তার (৩৭) স্বামী মাহাবুর রহমান, নুর আয়েশা (৫০) স্বামী- মৃত জাহিদ হোসেনসহ ০৩ (তিন) জনকে ইমারত নির্মাণ আইন ১৯৫২ এর ১২(১) এর (ক) ধারা মোতাবেক ৫০০০০/= পঞ্চাশ হাজার টাকা করে মোট ১,৫০,০০০/- (এক লক্ষ পঞ্চাশ হাজার) টাকা জরিমানা করা হয় এবং অবৈধ নির্মানাধীন ভবন অপসারনের জন্য বলা হয়। উল্লেখ্য যে, ইতোপূর্বে তাদেরকে প্রাথমিক নোটিশসহ সর্বশেষ উচ্ছেদ নোটিশ প্রদান করা হয়েছিল। তারপরও তারা ইমারত নির্মাণ আইন অমান্য করে ভবন নির্মাণের কাজ চালিয়ে যাওয়ায় আইন অনুযায়ী প্রয়োজনীয় ব্যবস্থা গ্রহন করা হয়।